เอเซียพลัสเพิ่มวงเงินทำอนุพันธ์
เอเซียพลัส มีมติเพิ่มวงเงินในการออกและเสนอขายใบสำคัญแสดงสิทธิอนุพันธ์วงเงินรวมไม่เกิน 1,500 ล้านบาท
18 ต.ค. 2553

เอเซียพลัส มีมติเพิ่มวงเงินในการออกและเสนอขายใบสำคัญแสดงสิทธิอนุพันธ์วงเงินรวมไม่เกิน 1,500 ล้านบาท
คณะกรรมการบริษัทหลักทรัพย์เอเซียพลัส(ASP)มีมติให้เพิ่มวงเงินในการออกและเสนอขายใบสำคัญแสดงสิทธิอนุพันธ์  (Derivative Warrants) วงเงินรวมไม่เกิน 1,500 ล้านบาท อายุไม่เกิน 2 ปี เสนอขายให้แก่ประชาชนทั่วไป , เสนอขายแบบเฉพาะเจาะจง (พีพี) หรือ เสนอขายผ่านระบบการซื้อขายของตลาดหลักทรัพย์ พร้อมรับทราบความเสี่ยงและนโยบายในการบริหารความเสี่ยงเกี่ยวกับการออกและเสนอขายใบสำคัญแสดงสิทธิด้วย
นอกจากนี้ยังอนุมัติการขยายเพดานการออกและเสนอขายหุ้นกู้ (Debentures) และ/หรือ หุ้นกู้อนุพันธ์ (Structured Notes) และ/หรือ หุ้นกู้ในรูปแบบใด ๆ ภายในวงเงินรวมสูงสุดไม่เกิน 3,000 ล้านบาทหรือมูลค่าเทียบเท่าในเงินสกุลอื่น
ทั้งนี้เพื่อการขยายธุรกิจ เพิ่มรายได้ของบริษัท  และเป็นการเสนอผลิตภัณฑ์ทางการเงินรูปแบบใหม่ให้แก่ผู้ลงทุนโดยจะเสนอให้ที่ประชุมผู้ถือหุ้นวันที่ 19 พ.ย.พิจารณาอนุมัติให้บริษัทดำเนินการ
ด้านราคาหุ้น ASP  ซื้อขายที่3.18 เท่ากับวันก่อน